Ebola: Washingtonban munkacsoportot állítanak fel a kísérleti gyógyszerek engedélyeztetésére - Hírek - InfoBeteg.hu
Ebola: Washingtonban munkacsoportot állítanak fel a kísérleti gyógyszerek engedélyeztetésére
Az amerikai kormány közleménye szerint a munkacsoport a kísérleti gyógyszerek gyakorlati alkalmazásának lehetőségeit és módját hivatott vizsgálni - írja az MTI.
Anthony Fauci, a NIH allergológiai és fertőző betegségekkel foglalkozó intézetének igazgatója rámutatott, hogy meg kell találni az egyensúlyt a vírus által megfertőzöttek iránti részvét, valamint annak megállapítása között, hogy valóban hatásosak-e az egyes gyógyszerek.
Az amerikai Szövetségi Élelmiszer- és Gyógyszerhatóság (FDA) egyébként csütörtökön engedélyezte a kanadai Tekmira gyógyszergyártó vállalat Ebola-gyógyszerének fertőzött embereken való klinikai kipróbálását.
Ariel Pablos-Mendez az Egyesült Államok Nemzetközi Fejlesztési Ügynökségének (USAID) igazgatóhelyettese a kongresszusban kijelentette, hogy az intézmény eddig 14,5 millió dollárt fordított az Ebola leküzdésére. A USAID több tízezer védőruhát küldött a vírus megfékezésén fáradozó egészségügyi szakembereknek.
2014 AUG 08 06:32:58/Infobeteg
ebola, usa, kísérlet, járvány